H δεύτερη μεγαλύτερη IPO παγκοσμίως για το 2019 | naftemporiki.gr
H δεύτερη μεγαλύτερη IPO παγκοσμίως για το 2019
Τρίτη, 24 Σεπτεμβρίου 2019 10:30
To ποσό των 5 δισ. δολαρίων άντλησε η AB InBev από την εισαγωγή της ασιατικής μονάδας της στο Χρηματιστήριο του Χονγκ Κονγκ.
Η τιμή διάθεσης των μετοχών ορίστηκε στο κατώτατο σημείο του στόχου. Παρόλα αυτά η αρχική δημόσια εγγραφή της μονάδας της κορυφαίας ζυθοποιΐας στον πλανήτη, είναι η δεύτερη μεγαλύτερη παγκοσμίως από τις αρχές του έτους.
Στην πρώτη θέση βρίσκεται η IPO της Uber Technologies τον περασμένο Μάιο, απο την οποία αντλήθηκαν 8,1 δισ. δολάρια σύμφωνα με στοιχεία της Refinitiv.
Να θυμίσουμε ότι η AB InBev είχε ακυρώσει τον Ιούλιο μία μεγαλύτερη αρχική δημόσια εγγραφή, από την οποία θα αντλούσε 9,8 δισ. δολάρια, επικαλούμενοι «αρκετούς παράγοντες, συμπεριλαμβανομένων των μη ευνοϊκών συνθηκών στην αγορά».
Το κατώφλι του Χρηματιστηρίου του Χονγκ Κονγκ πέρασε εν τω μεταξύ και η κινεζική εταιρεία αθλητικών ενδυμάτων και υποδυμάτων, Topsports International Holdings. Άντλησε 1,2 δισ. δολάρια, δοκιμάζοντας με επιτυχία την «όρεξη» των επενδυτών σε μία περίοδο κατά την οποία το Χονγκ Κονγκ εξακολουθεί να βιώνει μαζικές αντικυβερνητικές διαδηλώσεις και αναταραχή.
ΞΕΝΕΣ ΑΓΟΡΕΣ ΒΙΟΜΗΧΑΝΙΑ ΠΟΤΩΝ